Se billedserie Den folkekære skuespiller Ove Verner Hansen døde lørdag. Han blev 85 år. Foto: SØREN HYTTING/Scanpix Danmark

Send til din ven. X Artiklen: Bøffen - alias Ove Verner Hansen er død Modtagerens email * : Din e-mail * : Dit navn * : Evt. kommentar: *) skal udfyldes.

Bøffen - alias Ove Verner Hansen er død

Helsingør - 21. februar 2016 kl. 12:27 Af Dorte Møller Rasmussen Kontakt redaktionen: sndk@sn.dk

Den folkekære skuespiller og kongelig operasanger Ove Verner Hansen, Helsingør, er død. Han blev 83 år. Det skriver Frederiksborg Amts Avis.

Læs også: Ny bog om Ove Verner Hansen

Ove Verner Hansen døde lørdag på Gentofte sygehus af hjertestop efter 24 timers sygdom omgivet af sin familie.

Ove Verner Hansens karriere var helt usædvanlig. Det de færreste kan kalde sig både skovhugger, operasanger, folkekær skuespiller og kogebogsforfatter. Men det kunne han.

Han blev for alvor kendt i rollen som den store, stærke skurk »Bøffen« i Olsen Banden-filmene, der gang på gang med ufine metoder forpurrede Egon Olsens »geniale planer« om at slippe uden om politiet og af sted med millionerne.

Det var dog ikke skuespillet, der først trak i Helsingør-drengen, da han skulle vælge retning i livet.

Efter først at have taget en kontoruddannelse og derefter udlevet enhver rask drengs drøm som både sømand, falckredder og skovhugger, begyndte han at studere sang og synge.

Stemmen viste sig at være så stor, at han i 1958 blev en del af DR's »Radiokoret« og to år senere »Operakoret«.

I 1964 debuterede han på Det Kongelige Teater i rollen som Osmin i Mozarts »Bortførelsen fra Seraillet« og kunne derefter kalde sig kongelig operasanger.

I flere år frem var han teatrets førende, komiske bas, buffobas, og havde flere triumferende roller som bl.a. Leporello i »Don Giovanni« og Rendgarn i Brittens »En Skærsommernatsdrøm«.

Multitalentet har også givet ham roller i balletter, og i 1982 vandt han LO's Kulturpris for sine mange arbejdersange.

Derudover har han skrevet og tegnet for bl.a. Svikmøllen og spillet med i store danske film som »Strømer« (1974) og »Jeppe på Bjerget« (1981).

Hans komiske talent blev opdaget af filminstruktøren Erik Balling, og han medvirkede i en række af hans film. Han er mest kendt i rollen som skurken Bøffen i Olsen Banden filmene. Han var den eneste medvirkende, der ikke kun medvirkede i de danske Olsen Banden-filmene, men også deltog i nogle af de norske. Herudover har han deltaget i en række andre danske film.

Han er forfatter af en lang række kogebøger som Mandemad (1974) og Fiskekogebog (2001) og har optrådt som tv-kok.

Ove Verner Hansen giftede sig i 1960 med Birthe Hansen og flyttede aldrig fra Helsingør. De seneste mange år boede han og Birthe på Rostgårdsvej.

Den folkekære skuespiller Ove Verner Hansen døde lørdag. Han blev 85 år.Hvad vil du bedst huske "Bøffen" for? Opslået af SN.dk på 21. februar 2016

relaterede artikler

Grunwald: Ove Verner var en fin fyr og arbejdskammerat 21. februar 2016 kl. 15:56